Panamerická federácia pozemného hokeja

Panamerická federácia pozemného hokeja (), skr. PAHF, je panamerická športová konfederácia, ktorá združuje hokejové zväzy amerických štátov. Vznikla v roku 1959 a sídli v Ottawe, v Kanade. Združuje 30 národných zväzov pozemného hokeja a na jej čele stojí Argentínčan Alberto Budeisky. PAHF je členom Medzinárodnej federácie pozemného hokeja (FIH) a tiež Panamerickej športovej organizácie (PASO).

Dejiny 
Konfederácia bol založená 17. októbra 1959 pod názvom Pan-American Field Hockey Federation v americkom Greenwichi. Založilo ju 5 členov: Argentína, Bermudy, Jamajka, Holandské Antily a Spojené štáty. Prvé podujatie, ktoré federácia organizovala, bol hokejový turnaj na Panamerických hrách 1967 v kanadskom Winnipegu. V septembri 2013 sa novým prezidentom stal Alberto "Coco" Budeisky. Na stoličke vystriedal Venezuelčana Antonio von Ondarza, ktorý bol prezidentom PAHF od roku 1987.

Členské federácie 

V roku 2005 sa 22. členom PAHF stala Panama. O dva roky neskôr na kongrese v Rio de Janeiro boli prijatí štyria noví členoviaEkvádor, Guatemala, Kostarika a Salvádor. V roku 2015 sa novými členmi stali Bolívia, Haiti a Nikaragua. 30. členom sa v roku 2016 stala Kolumbia, ktorá bola prijatá za člena FIH a spolu s Bolíviou a Nikaraguou získala plné členstvo.

Bývalé členské federácie

Podujatia

Národné tímy 
 Panamerické majstrovstvá
 Panamerické hry
 Panamerické halové majstrovstvá
 Panamerické majstrovstvá juniorov
 Panamerické majstrovstvá kadetov

Regionálne podujatia
 Stredoamerické a karibské hry
 Majstrovstvá Strednej Ameriky
 Halové majstrovstvá Strednej Ameriky
 Majstrovstvá Južnej Ameriky

Kluby 
 Panamerické klubové majstrovstvá

Referencie

Pozri aj 
 Medzinárodná federácia pozemného hokeja

Externé odkazy 
 Oficiálna stránka PAHF /
 PAHF na stránke Medzinárodnej federácie pozemného hokeja 

Pozemný hokej
Medzinárodné organizácie pozemného hokeja
Organizácie založené v 1959